CELEX: 22018A0731(01)
Language: da
Date: 2018-08-01 00:00:00
Title: Protokol til gennemførelse af fiskeripartnerskabsaftalen mellem Den Europæiske Union og Republikken Elfenbenskysten (2018-2024)

31.7.2018   
               
               
                  DA
               
               
                  Den Europæiske Unions Tidende
               
               
                  L 194/3
               
            
         PROTOKOL
         til gennemførelse af fiskeripartnerskabsaftalen mellem Den Europæiske Union og Republikken Elfenbenskysten (2018-2024)
         
            Artikel 1
            Gyldighedsperiode og fiskerimuligheder
            
               1.   Fra den 1. august 2018 og for en periode på seks år fastsættes de fiskerimuligheder, der indrømmes efter artikel 5 i fiskeripartnerskabsaftalen mellem Den Europæiske Union og Republikken Elfenbenskysten (»aftalen«), således:
               
                           —
                        
                        
                           notfartøjer med fryseanlæg til tunfiskeri: 28 fartøjer
                        
                     
                           —
                        
                        
                           langlinefartøjer med flydeline: 8 fartøjer.
                        
                     Disse fiskerimuligheder gælder fiskeri efter stærkt vandrende arter (arter opført i bilag 1 til De Forenede Nationers havretskonvention af 1982), bortset fra de arter, som er beskyttet eller forbudt af Den Internationale Kommission for Bevarelse af Tunfiskebestanden i Atlanterhavet (ICCAT) eller andre internationale aftaler.
            
            
               2.   Stk. 1 finder anvendelse, medmindre andet fastsættes ifølge denne protokols artikel 5 og 6.
            
            
               3.   Fartøjer, der fører en EU-medlemsstats flag (»EU-fartøjer«), må kun fiske i Elfenbenskystens fiskerizone, hvis de har en fiskerilicens dertil, som er udstedt af Elfenbenskysten i henhold til denne protokol.
            
         
         
            Artikel 2
            Gennemsigtighed
            Republikken Elfenbenskysten (»Elfenbenskysten«) forpligter sig til at udveksle oplysninger vedrørende enhver aftale, der giver udenlandske fartøjer adgang til landets fiskerizone, navnlig hvad angår antallet af udstedte licenser og faktiske fangster, jf. denne protokols artikel 11.
            Endvidere indberetter Elfenbenskysten oplysninger vedrørende fiskeriindsatsen for landets fartøjer med licens til industrielt fiskeri.
         
         
            Artikel 3
            Finansiel modydelse — betalingsbetingelser
            
               1.   Den finansielle modydelse, der er omhandlet i aftalens artikel 7, fastsættes til et årligt beløb på 682 000 EUR, eller et samlet beløb på 4 092 000 EUR for den i artikel 1 omhandlede periode.
            
            
               2.   Den finansielle modydelse består af:
               
                           a)
                        
                        
                           et årligt beløb på 330 000 EUR for adgangen til Elfenbenskystens fiskerizone i de første to år af denne protokols anvendelsesperiode og 275 000 EUR i de efterfølgende år, svarende til en årlig referencemængde på 5 500 ton, og
                        
                     
                           b)
                        
                        
                           et specifikt årligt beløb på 352 000 EUR i de første to år af denne protokols anvendelsesperiode og 407 000 EUR i de efterfølgende år, som skal anvendes til gennemførelsen af Elfenbenskystens sektorpolitik for fiskeri.
                        
                     
            
               3.   Endvidere betaler rederierne et årligt finansielt bidrag, der anslås til 330 400 EUR, for adgangen til Elfenbenskystens fiskerizone, jf. reglerne i kapitel II i bilaget til denne protokol.
            
            
               4.   Denne artikels stk. 2 finder anvendelse med forbehold af denne protokols artikel 4, 5, 6 og 9 og aftalens artikel 12 og 13.
            
            
               5.   Hvis EU-fartøjernes samlede fangster i Elfenbenskystens fiskerizone overstiger referencemængden, forhøjes den årlige finansielle modydelse med 60 EUR pr. ton yderligere fangst i de første to år af denne protokols anvendelsesperiode og 70 EUR i de efterfølgende år. Det samlede årlige beløb, som Unionen skal betale, kan dog ikke overstige det dobbelte af beløbet i stk. 2, litra a). Hvis EU-fartøjernes fangster overstiger den mængde, der svarer til det dobbelte af det samlede årlige beløb, skal det skyldige beløb for mængden derudover betales det følgende år.
            
            
               6.   Den finansielle modydelse i henhold til stk. 1 betales senest 90 dage efter datoen for denne protokols midlertidige anvendelse for det første år og senest på årsdagen for denne protokols ikrafttræden i de følgende år.
            
            
               7.   Elfenbenskystens myndigheder har frit skøn med hensyn til anvendelsen af den finansielle modydelse, der er omhandlet i stk. 2, litra a).
            
            
               8.   Den finansielle modydelse, der er omhandlet i stk. 2, litra a), indbetales til Elfenbenskystens statskasse.
            
            
               9.   Den finansielle modydelse, der er omhandlet i stk. 2, litra b), indbetales på en konto med henblik på sektorstøtte, som statskassen opretter i Elfenbenskystens nationalbank.
               Elfenbenskystens myndigheder skal hvert år meddele Unionen bankoplysningerne for de relevante konti.
               Hver af disse finansielle modydelser opføres på statsbudgettet og er omfattet af Elfenbenskystens bestemmelser og procedurer for forvaltning af de offentlige finanser.
            
         
         
            Artikel 4
            Sektorstøtte
            
               1.   Sektorstøtten efter denne protokol skal bidrage til gennemførelsen af Elfenbenskystens strategiske udviklingsplan for husdyravl, fiskeri og akvakultur. Den har til formål at fremme en bæredygtig forvaltning af fiskeressourcerne i indlands- og havområderne, navnlig gennem:
               
                           a)
                        
                        
                           forbedring af tilsynet med og overvågningen og kontrollen af fiskeriaktiviteter
                        
                     
                           b)
                        
                        
                           forbedring af den videnskabelige viden om fiskebestande
                        
                     
                           c)
                        
                        
                           forbedring af statistikkerne på området for fiskeri
                        
                     
                           d)
                        
                        
                           støtte til fremme af småfiskeri
                        
                     
                           e)
                        
                        
                           styrkelse af det internationale samarbejde
                        
                     
                           f)
                        
                        
                           støtte til fremme af den blå økonomi og udviklingen af akvakultur.
                        
                     
            
               2.   Unionen og Elfenbenskysten aftaler i Den Blandede Komité nedsat ved aftalens artikel 9 senest tre måneder efter påbegyndelsen af den midlertidige anvendelse af denne protokol et flerårigt sektorprogram og nærmere gennemførelsesbestemmelser hertil, navnlig:
               
                           a)
                        
                        
                           de årlige og flerårige retningslinjer for, hvordan den finansielle modydelse, der er omhandlet i artikel 3, stk. 2, litra b), skal anvendes
                        
                     
                           b)
                        
                        
                           de årlige og flerårige mål, der skal nås, og aktiviteter, der skal gennemføres, for at fremme bæredygtigt og ansvarligt fiskeri under hensyntagen til prioriteringen i Elfenbenskystens nationale fiskeri- og akvakulturpolitik
                        
                     
                           c)
                        
                        
                           kriterier og procedurer for årlig evaluering af resultaterne.
                        
                     
            
               3.   Enhver foreslået ændring af det flerårige sektorprogram eller af anvendelsen af de specifikke beløb til initiativer, der skal gennemføres, skal på forhånd meddeles Europa-Kommission og godkendes af de to parter i Den Blandede Komité, eventuelt ved brevveksling.
            
            
               4.   De to parter evaluerer hvert år i Den Blandede Komité de fremskridt, der er gjort med gennemførelsen af det flerårige sektorprogram. Hvis den nævnte evaluering viser, at de opnåede resultater ikke er i overensstemmelse med programmeringen for den finansielle modydelse, der er omhandlet i artikel 3, stk. 2, litra b), eller hvis Den Blandede Komité finder, at gennemførelsen af den finansielle modydelse er utilstrækkelig, kan betalingen af den finansielle modydelse revideres eller suspenderes.
               Betalingen af den finansielle modydelse genoptages efter konsultation og enighed mellem de to parter, når resultaterne af gennemførelsen af sektorstøtten er i overensstemmelse med Den Blandede Komités programmeringsstrategi.
               De to parter viderefører opfølgningen af sektorstøtten, indtil den specifikke finansielle modydelse, der er omhandlet i artikel 3, stk. 2, litra b), er fuldstændig anvendt, i givet fald efter udløbet af denne protokol.
               Betalingen af den specifikke finansielle modydelse kan dog ikke finde sted efter en periode på seks måneder efter denne protokols udløb, undtagen i tilfælde af force majeure.
            
         
         
            Artikel 5
            Videnskabeligt og teknisk samarbejde om at sikre ansvarligt fiskeri
            
               1.   Parterne forpligter sig til at fremme ansvarligt fiskeri i Elfenbenskystens farvande på grundlag af princippet om ikkediskrimination af de forskellige flåder, der fisker i disse farvande.
            
            
               2.   I denne protokols gyldighedsperiode samarbejder Unionens og Elfenbenskystens myndigheder om at følge udviklingen i fangsterne, fiskeriindsatsen og fiskeressourcernes tilstand i Elfenbenskystens fiskerizone.
            
            
               3.   Parterne forpligter sig til at fremme det subregionale samarbejde om ansvarligt fiskeri, navnlig inden for rammerne af Den Internationale Kommission for Bevarelse af Tunfiskebestanden i Atlanterhavet (ICCAT) og enhver anden relevant subregional eller international organisation. Parterne forpligter sig til at overholde alle henstillinger fra ICCAT.
            
            
               4.   I overensstemmelse med aftalens artikel 4 og på grundlag af ICCAT's henstillinger og resolutioner og den bedste videnskabelige rådgivning konsulterer parterne hinanden i Den Blandede Komité vedtager i givet fald efter et videnskabeligt møde foranstaltninger, der skal sikre en bæredygtig forvaltning af de fiskeressourcer, som påvirker EU-fartøjernes fiskeriaktiviteter.
            
            
               5.   Parterne samarbejder om at styrke mekanismerne til kontrol, overvågning og bekæmpelse af ulovligt, urapporteret og ureguleret fiskeri i Elfenbenskysten.
            
         
         
            Artikel 6
            Revision af fiskerimuligheder og tekniske foranstaltninger efter fælles aftale
            
               1.   Fiskerimulighederne omhandlet i artikel 1 kan udvides efter fælles aftale, hvis en sådan udvidelse ifølge den konsultation, der er omhandlet i artikel 5, stk. 4, bekræftes ikke at være til hinder for en bæredygtig udnyttelse af Elfenbenskystens fiskeressourcer. I så fald forhøjes den finansielle modydelse omhandlet i artikel 3, stk. 1, forholdsmæssigt og tidsproportionalt.
            
            
               2.   Hvis parterne derimod bliver enige om at begrænse fiskerimulighederne i artikel 1, nedsættes den finansielle modydelse forholdsmæssigt og tidsproportionalt.
            
            
               3.   Parterne kan efter at have konsulteret hinanden også aftale, at fordelingen af fiskerimuligheder mellem de forskellige fartøjskategorier skal revideres, forudsat at eventuelle henstillinger fra det videnskabelige møde omhandlet i artikel 5, stk. 4, overholdes for så vidt angår forvaltningen af de bestande, der ville kunne berøres af en sådan omfordeling. Parterne aftaler en tilsvarende justering af den finansielle modydelse, hvis omfordelingen af fiskerimulighederne tilsiger det.
            
            
               4.   Den Blandede Komité kan, hvis det er nødvendigt, undersøge og tilpasse de tekniske betingelser for fiskeri samt gennemførelsesbestemmelserne vedrørende sektorstøtten efter denne protokol.
            
         
         
            Artikel 7
            Nye fiskerimuligheder og forsøgsfiskeri
            
               1.   Hvis EU-fartøjerne er interesseret i fiskeri, der ikke er omhandlet i artikel 1, konsulterer Unionen Elfenbenskysten om eventuel tilladelse til et sådant nyt fiskeri. I forbindelse med denne konsultation tager parterne hensyn til relevant videnskabelig rådgivning, navnlig fra regionale eller subregionale fiskeriorganisationer. Parterne aftaler i givet fald betingelserne for de nye fiskerimuligheder og gennemførelse af flerårige forvaltningsplaner. Om fornødent ændrer parterne denne protokol og bilaget hertil.
            
            
               2.   Efter den konsultation, der er omhandlet i artikel 5, stk. 4, kan parterne tillade forsøgsfiskeri i Elfenbenskystens fiskerizone for at afprøve den tekniske gennemførlighed og økonomiske rentabilitet af nye former for fiskeri.
               
                           2.1.
                        
                        
                           Unionen meddeler i dette øjemed Elfenbenskystens myndigheder anmodningerne om licenser til forsøgsfiskeri på grundlag af et teknisk dossier med angivelse af:
                           
                                       —
                                    
                                    
                                       fartøjets tekniske specifikationer
                                    
                                 
                                       —
                                    
                                    
                                       skibsofficerernes fagkundskaber om det pågældende fiskeri
                                    
                                 
                                       —
                                    
                                    
                                       forslag til tekniske parametre for forsøgstogtet (varighed, redskab, udforskningsområde osv.).
                                    
                                 
                     
                           2.2.
                        
                        
                           Forsøgsfiskeritogter har en varighed på højst seks måneder. De er underlagt betalingen af et gebyr, der er fastsat af Elfenbenskystens myndigheder.
                        
                     
                           2.3.
                        
                        
                           Der skal være en videnskabelig observatør fra flagstaten og en observatør udvalgt af Elfenbenskystens myndigheder om bord under hele togtets varighed.
                        
                     
                           2.4
                        
                        
                           Fangster, der falder inden for rammerne af og tages under forsøgstogtet, forbliver rederens ejendom.
                        
                     
                           2.5
                        
                        
                           De udførlige resultater af togtet sendes til Den Blandede Komité med henblik på analyse.
                        
                     
         
         
            Artikel 8
            Lovgivning, der finder anvendelse
            
               1.   EU-fartøjer, som fisker i Elfenbenskystens farvande er underlagt Elfenbenskystens gældende lovgivning, medmindre andet er bestemt i aftalen og i denne protokol.
            
            
               2.   Elfenbenskystens myndigheder underretter omgående Unionen om enhver lovændring eller ny lovgivning, som vedrører fiskerisektoren.
            
            
               3.   Unionen underretter Elfenbenskystens myndigheder om enhver lovændring eller ny lovgivning, som vedrører Unionens fjernfiskerflåde.
            
         
         
            Artikel 9
            Suspension af protokollens gennemførelse
            
               1.   Gennemførelsen af denne protokol kan suspenderes på en af parternes initiativ efter konsultation i Den Blandede Komité, hvis en eller flere af følgende betingelser gør sig gældende:
               
                           a)
                        
                        
                           usædvanlige omstændigheder, jf. aftalens artikel 2, litra h), der gør det umuligt at fiske i Elfenbenskystens fiskerizone
                        
                     
                           b)
                        
                        
                           væsentlige ændringer i fastlæggelsen eller gennemførelsen af den ene eller anden parts fiskeripolitik, som berører denne protokols bestemmelser
                        
                     
                           c)
                        
                        
                           hvis konsultationer indledes i medfør af Cotonouaftalens artikel 8 og 96 som følge af overtrædelse af væsentlige og grundlæggende elementer i menneskerettighederne som fastsat i nævnte aftales artikel 9
                        
                     
                           d)
                        
                        
                           udeblivelse af Unionens betaling af den finansielle modydelse, der er fastsat i artikel 3, stk. 2, litra a), i overensstemmelse med nærværende artikels stk. 5
                        
                     
                           e)
                        
                        
                           der opstår en alvorlig og uløst tvist mellem parterne i Den Blandede Komité om anvendelsen eller fortolkningen af denne protokol.
                        
                     
            
               2.   Hvis denne protokols anvendelse suspenderes af andre årsager end dem, der er omhandlet i stk. 1, litra c), meddeler den part, der ønsker en sådan suspension, dette skriftligt mindst tre måneder, før suspensionen skal have virkning. Suspension af denne protokol af de årsager, der er omhandlet i stk. 1, litra c), finder øjeblikkelig virkning efter, at beslutningen om suspension er truffet.
            
            
               3.   I tilfælde af suspension fortsætter parterne konsultationerne for at finde en mindelig løsning på tvisten. Hvis en sådan løsning er nås, finder denne protokol anvendelse på ny, og den finansielle modydelse nedsættes forholdsmæssigt og tidsproportionalt efter, hvor længe protokollens anvendelse har været suspenderet.
            
            
               4.   Fiskerilicenser givet til EU-fartøjer kan suspenderes sammen med betalingen af den finansielle modydelse, jf. artikel 3, stk. 2, litra a). I tilfælde af anvendelse på ny forlænges disse fiskerilicenser med en periode svarende til den periode, hvor fiskeriet har været indstillet.
            
            
               5.   I tilfælde af, at Unionen ikke betaler den finansielle modydelse, jf. artikel 3, stk. 2, litra a), underretter Elfenbenskystens myndigheder officielt Unionen om den udeblevne betaling, jf. dog nærværende artikels stk. 1. Unionen foretager den fornødne kontrol og betaler om nødvendigt senest 60 dage efter datoen for modtagelse af den officielle anmodning.
               Hvis der uden behørig begrundelse ikke er betalt inden for den nævnte frist, har Elfenbenskystens myndigheder ret til at suspendere denne protokols anvendelse i overensstemmelse med nærværende artikels stk. 2, 3 og 4. Denne protokol anvendes på ny, så snart den pågældende betaling har fundet sted.
            
         
         
            Artikel 10
            Elektronisk udveksling af oplysninger
            
               1.   Unionen og Elfenbenskysten sikrer forsvarlig drift af de IT-systemer, der er nødvendige for elektronisk udveksling af alle oplysninger og dokumenter i forbindelse med aftalens og denne protokols gennemførelse.
            
            
               2.   Den elektroniske udgave af et dokument er i alle henseender sidestillet med papirudgaven.
            
            
               3.   Unionen og Elfenbenskysten underretter snarest muligt hinanden om enhver funktionsfejl i IT-systemerne. Oplysninger og dokumenter af relevans for aftalens og denne protokols gennemførelse erstattes i så fald automatisk af papirudgaver.
            
         
         
            Artikel 11
            Oplysningers fortrolighed
            Unionen og Elfenbenskysten sikrer, at alle personoplysninger om EU-fartøjer og deres fiskeri, som indsamles i forbindelse med aftalen og med denne protokol, til enhver tid behandles i streng overensstemmelse med deres respektive principper om fortrolighed og databeskyttelse.
            Parterne sørger for, at kun aggregerede oplysninger om fiskeri efter tun i Elfenbenskystens fiskerizone offentliggøres under overholdelse af ICCAT's og de andre regionale og subregionale fiskeriforvaltningsorganisationers bestemmelser på området.
            De kompetente myndigheder må kun anvende oplysninger, der betragtes som fortrolige, med henblik på aftalens og denne protokols gennemførelse.
         
         
            Artikel 12
            Opsigelse
            
               1.   Ved opsigelse af denne protokol skal den part, der ønsker at opsige den, mindst seks måneder inden den dato, hvor opsigelsen får virkning, skriftligt meddele den anden part sin hensigt om at opsige denne protokol.
            
            
               2.   Efter en opsigelsesmeddelelse som omhandlet i stk. 1 indleder parterne indbyrdes konsultation.
            
         
         
            Artikel 13
            Midlertidig anvendelse
            Denne protokol finder midlertidig anvendelse fra datoen for parternes undertegnelse.
         
         
            Artikel 14
            Ikrafttræden
            Denne protokol træder i kraft på den dato, hvor parterne meddeler hinanden, at de har afsluttet de procedurer, der er nødvendige i denne henseende.
         
         
            
               
                  For Den Europæiske Union
               
            
            
               
                  For Republikken Elfenbenskysten
               
            
         
      
      
         
            BILAG
            
               BETINGELSERNE FOR EU-FARTØJERS FISKERI I ELFENBENSKYSTENS FISKERIZONE
            
            KAPITEL I
            
               ALMINDELIGE BESTEMMELSER
            
            1.   Udpegning af kompetente myndigheder
            Med henblik på dette bilag, og medmindre andet er fastsat i det følgende, forstås ved enhver henvisning til en ansvarlig myndighed i henholdsvis Den Europæiske Union og Elfenbenskysten:
            
                        —
                     
                     
                        for Den Europæiske Union: Europa-Kommissionen, i givet fald via EU-delegationen i Elfenbenskysten
                     
                  
                        —
                     
                     
                        for Elfenbenskysten: Ministeriet med ansvar for fiskeri.
                     
                  2.   Fiskerizone
            Elfenbenskystens myndigheder oplyser snarest muligt de kompetente EU-tjenestegrene om de geografiske koordinater for basislinjen for Elfenbenskystens fiskerizone.
            EU-fartøjerne må fiske i farvandene uden for 12 sømil fra basislinjen med forbehold af bestemmelserne i dette kapitels punkt 3.
            3.   Områder med forbud mod sejlads og fiskeri
            I forbindelse med udstedelsen af fiskerilicensen underretter Elfenbenskysten rederne og Unionen om afgrænsningen af zoner med forbud mod sejlads og fiskeri. Elfenbenskysten skal snarest muligt meddele Unionen eventuelle ændringer af disse områder.
            4.   Bankkonto
            Inden denne protokol tages i midlertidig anvendelse, meddeler Elfenbenskysten Unionen de nærmere oplysninger om den statslige konto hvorpå de beløb, som EU-fartøjerne skal betale i henhold til aftalen, skal indbetales. Omkostningerne i forbindelse med bankoverførsler afholdes af rederne.
            KAPITEL II
            
               FISKERITILLADELSER
            
            Ved anvendelsen af bestemmelserne i dette bilag har »licens« samme betydning som begrebet »fiskeritilladelse« som defineret i EU-lovgivningen.
            Del 1: Gældende procedurer
            1.   Betingelser for tildeling af fiskerilicens — berettigede fartøjer
            Kun fartøjer, der opfylder visse betingelser, kan få udstedt licens til fiskeri i Elfenbenskystens fiskerizone. De skal til dette formål være registreret i EU's fiskerfartøjsregister og opfylde bestemmelserne i Europa-Parlamentets og Rådets forordning (EU) 2017/2403 (1).
            Et fartøj har kun lov til at fiske i Elfenbenskystens fiskeriområde, hvis rederen, fartøjsføreren og selve fartøjet ikke har forbud mod at fiske der. De må ikke have noget mellemværende med Elfenbenskystens myndigheder, dvs. de skal have opfyldt alle tidligere indgåede forpligtelser i forbindelse med deres fiskeri i Elfenbenskysten i henhold til de fiskeriaftaler, der er indgået med Unionen.
            2.   Ansøgning om licens
            Unionens relevante myndigheder sender senest 30 arbejdsdage før datoen for den ønskede gyldighedsperiodes begyndelse, elektronisk eller på en anden hurtig måde, en ansøgning for hvert fartøj, der ønsker at fiske i henhold til aftalen, til Elfenbenskystens ministerium med ansvar for fiskeri.
            Ansøgninger sendes til ministeriet med ansvar for fiskeri på en formular som vist i tillæg 1.
            Sammen med hver licensansøgning indsendes følgende dokumenter:
            
                        —
                     
                     
                        bevis for betaling af det faste forskud for licensens gyldighedsperiode
                     
                  
                        —
                     
                     
                        fartøjets sødygtighedsbevis
                     
                  
                        —
                     
                     
                        fartøjets forsikringsbevis
                     
                  
                        —
                     
                     
                        et nyere digitalt farvefoto af fartøjet, der viser fartøjet set fra siden, med fartøjets navn og identifikationsnummer klart synligt
                     
                  
                        —
                     
                     
                        en illustration og en detaljeret beskrivelse af de anvendte fiskeredskaber.
                     
                  Ved fornyelse af en licens inden for rammerne af denne protokol skal ansøgningen om fornyelse for et fartøj, hvis tekniske specifikationer ikke er blevet ændret, kun ledsages af et bevis for betaling af afgiften.
            3.   Fast afgift
            Afgiften indbetales på en konto anvist af Elfenbenskystens myndigheder, jf. dette bilags kapitel I, punkt 4.
            Den omfatter alle nationale og lokale skatter og afgifter bortset fra havneafgifter og udgifter til serviceydelser.
            4.   Foreløbig liste over fartøjer, der har tilladelse til at fiske
            Så snart Elfenbenskysten har modtaget ansøgningerne om fiskerilicens, opstiller den en foreløbig liste over ansøgerfartøjerne. Denne liste sendes straks ad elektronisk vej til Unionen og til den nationale fiskerikontrolmyndighed. Fartøjerne har tilladelse til at fiske, så snart de er opført på ovennævnte foreløbige liste. De pågældende fartøjer skal altid medføre en kopi af den foreløbige liste, indtil de har fået udstedt fiskerilicens.
            5.   Udstedelse af licenser
            Licenser for alle fartøjer udstedes af Elfenbenskystens ministerium med ansvar for fiskeri til rederne eller i givet fald deres repræsentanter via Den Europæiske Unions delegation i Elfenbenskysten senest 21 arbejdsdage efter, at ministeriet har modtaget al dokumentation omhandlet i dette kapitels punkt 2.
            Licenser er gyldige i højst et år og kan fornyes.
            6.   Liste over fartøjer, der har tilladelse til at fiske
            Så snart Elfenbenskysten har udstedt licenserne, opstiller den omgående en endelig liste over de fartøjer, der har tilladelse til at fiske i Elfenbenskystens fiskerizone. Denne liste sendes omgående til den nationale fiskerikontrolmyndighed og til Unionen og erstatter den ovenfor omhandlede foreløbige liste.
            7.   Overdragelse af licens
            Licensen udstedes for et bestemt fartøj og kan ikke overdrages. I tilfælde af påvist force majeure, som f.eks. tab eller længerevarende oplægning af et fartøj på grund af alvorlige tekniske skader, kan et fartøjs licens på anmodning af Unionen dog erstattes med en ny licens til et andet fartøj af samme kategori, jf. denne protokols artikel 1, og som tilhører samme rederi, samme rederiforening eller samme producentorganisation, uden at der skal betales afgift på ny. I så fald lægges de to fartøjers samlede fangster til grund ved beregningen af, om der eventuelt skal betales mere i afgift.
            Rederen for det fartøj, der skal erstattes, eller dennes repræsentant indgiver den annullerede licens til Elfenbenskystens ministerium med ansvar for fiskeri via Den Europæiske Unions delegation i Elfenbenskysten.
            Den nye licens får virkning fra den dato, hvor rederen indgiver den annullerede licens til Elfenbenskystens ministerium med ansvar for fiskeri. Den Europæiske Unions delegation i Elfenbenskysten underrettes om overdragelsen af licensen.
            8.   Medførelse af licensen om bord
            Licensen skal altid medføres om bord. Fartøjerne har dog tilladelse til at fiske, så snart de er opført på ovennævnte foreløbige liste, jf. dette kapitels punkt 4.
            9.   Hjælpefartøjer
            Efter anmodning fra Unionen og efter en undersøgelse foretaget af Elfenbenskystens myndigheder, giver Elfenbenskysten EU-fartøjer med fiskerilicens tilladelse til at modtage hjælp af hjælpefartøjer.
            Hjælpefartøjerne må ikke være rigget til fiskeri. Hjælpen må hverken omfatte påfyldning af brændstof eller omladning af fangster.
            Hjælpefartøjerne er omfattet af samme procedure vedrørende ansøgninger om overdragelse af fiskerilicens, som beskrevet i dette kapitel, i det omfang, det er relevant for dem. Elfenbenskysten udarbejder en liste over hjælpefartøjer, der har fået udstedt licens, og meddeler den omgående til Unionen.
            Disse fartøjer er underlagt betaling af et årligt gebyr på 3 500 EUR.
            Del 2: Afgifter og forskud
            1.   Afgiften pr. ton fangst i Elfenbenskystens fiskerizone for notfartøjer til tunfiskeri og langlinefartøjer med flydeline er fastsat til:
            
                        —
                     
                     
                        60 EUR i det første og andet år af denne protokols anvendelsesperiode
                     
                  
                        —
                     
                     
                        70 EUR i det tredje, fjerde, femte og sjette år.
                     
                  2.   Licenserne udstedes efter indbetaling til de ansvarlige nationale myndigheder af følgende faste årlige gebyrer:
            
                        a)
                     
                     
                        For notfartøjer til tunfiskeri:
                        
                                    —
                                 
                                 
                                    7 620 EUR pr. fartøj, svarende til en afgift for 127 ton pr. år for det første og andet år af denne protokols anvendelsesperiode
                                 
                              
                                    —
                                 
                                 
                                    8 890 EUR pr. fartøj, svarende til en afgift for 127 ton pr. år for det tredje, fjerde, femte og sjette år af denne protokols anvendelsesperiode.
                                 
                              
                  
                        b)
                     
                     
                        For langlinefartøjer med flydeline:
                        
                                    —
                                 
                                 
                                    2 400 EUR pr. fartøj, svarende til en afgift for 40 ton pr. år for det første og andet år af denne protokols anvendelsesperiode
                                 
                              
                                    —
                                 
                                 
                                    2 800 EUR pr. fartøj, svarende til en afgift for 40 ton pr. år for det tredje, fjerde, femte og sjette år af denne protokols anvendelsesperiode.
                                 
                              
                  For licenser med en gyldighedsperiode på mindre end et år fastsættes afgiftens beløb pro rata i forhold til den pågældende licensens gyldighedsperiode, i overensstemmelse med Elfenbenskystens bestemmelser. Licenser må dog, for så vidt angår notfartøjer til tunfiskeri, ikke have en gyldighedsperiode på mindre end 12 måneder.
            3.   Unionen udarbejder for de enkelte fartøjer en fangstopgørelse og en opgørelse over, hvad der skal betales i afgifter for det foregående fangstår. Disse opgørelser videregives til Elfenbenskystens myndigheder senest inden udgangen af april måned i det indeværende år. Elfenbenskysten kan inden for en frist på 30 dage efter modtagelsen af opgørelserne og på grundlag af dokumentation gøre indsigelse mod dem. Hvis parterne er uenige, konsulterer de hinanden i Den Blandede Komité. Hvis Elfenbenskysten ikke gør indsigelse inden for denne frist på 30 dage, anses opgørelserne for vedtaget.
            4.   Hvis den endelige opgørelse lyder på et beløb, der er højere end den forudbetalte faste afgift for fiskerilicensen, betaler rederen saldoen til Elfenbenskysten inden 45 dage, medmindre rederen har gjort indsigelse. Hvis den endelige opgørelse lyder på et beløb, der er lavere end forskuddet omhandlet i dette afsnits punkt 2, får rederen dog ikke det overskydende beløb tilbagebetalt.
            KAPITEL III
            
               FANGSTOPGØRELSE
            
            1.   Fiskerilogbog
            Føreren af et EU-fartøj, der fisker i henhold til aftalen, skal føre en fiskerilogbog i overensstemmelse med de relevante ICCAT-henstillinger og -resolutioner for notfartøjer og langlinefartøjer.
            Fiskerilogbogen udfyldes af fartøjsføreren for hver dag, hvor fartøjet befinder sig i Elfenbenskystens fiskerizone.
            Fartøjsføreren registrerer hver dag i fiskerilogbogen mængden af hver art, der er fanget og opbevares om bord, identificeret ved artens alfa-3-FAO-kode (De Forenede Nationers Levnedsmiddel- og Landbrugsorganisation, FAO), udtrykt i kilogram levende vægt eller i givet fald antal fisk. For hver hovedart registrerer fartøjsføreren også nulfangst. Fartøjsføreren registrerer i fiskerilogbogen også hver dag den eventuelle udsmidsmængde af hver art, udtrykt i kilogram levende vægt eller i givet fald antal fisk.
            Fiskerilogbogen udfyldes letlæseligt med blokbogstaver og underskrives af fartøjsføreren.
            Fartøjsføreren er ansvarlig for, at de oplysninger, der registreres i fiskerilogbogen, er korrekte.
            2.   Indsendelse af fangstopgørelser
            Fartøjsføreren indberetter ved afslutningen af enhver fangstrejse fartøjets fangster ved at sende en elektronisk kopi til Elfenbenskysten af fiskerilogbøgerne for den periode, hvor fartøjet har befundet sig i Elfenbenskystens fiskerizone. Der sendes samtidigt en kopi til Elfenbenskystens center for oceanografisk forskning (Centre de Recherche Océanologique/CRO) og et af de følgende videnskabelige institutter:
            
                        a)
                     
                     
                        IRD (Institut de recherche pour le développement)
                     
                  
                        b)
                     
                     
                        IEO (Instituto Español de Oceanografía)
                     
                  
                        c)
                     
                     
                        IPMA (Instituto Português do Mar e da Atmosfera).
                     
                  Hvis fiskerfartøjet, inden fangstrejsen er afsluttet, forlader Elfenbenskystens fiskerizone uden at have anløbet havn i Elfenbenskysten, indgives fiskerilogbogen senest syv dage efter, at fartøjet har forladt Elfenbenskystens fiskerizone.
            Hvis e-mailoverførsel ikke er mulig, kan fangstopgørelserne enten sendes pr. brev eller fax.
            E-mailadressen og telefon- og faxnumrene, der skal anvendes, meddeles af Elfenbenskystens myndigheder inden denne protokol tages i midlertidig anvendelse. Elfenbenskysten underretter omgående de berørte fartøjer og Unionen om eventuelle ændringer af kontaktoplysningerne.
            Hvis bestemmelserne i dette kapitel ikke overholdes, forbeholder Elfenbenskystens regering sig ret til at suspendere det pågældende fartøjs licens, indtil formaliteterne er bragt i orden, og til at idømme det pågældende fartøjs reder sanktioner efter Elfenbenskystens gældende lovgivning. Unionen og flagmedlemsstaten underrettes herom.
            3.   Overgang til et elektronisk indberetningssystem (EIS)
            De to parter erklærer, at de begge har til hensigt i løbet af denne protokols første anvendelsesår at sikre overgangen til et elektronisk system til kommunikation og indberetning af fiskerioplysninger, navnlig med henblik på daglig indberetning af fangstopgørelser.
            Parterne er enige om inden for rammerne af Den Blandede Komité at fastlægge de nærmere bestemmelser for denne overgang med henblik på snarest muligt at gøre systemet operationelt.
            KAPITEL IV
            
               TEKNISKE FORANSTALTNINGER
            
            De tekniske foranstaltninger, der gælder for fartøjer med fiskerilicens, med hensyn til fiskerizone, tilladte fiskeredskaber og forbudte arter, er fastsat i specifikationsbladene i tillæg 2 til dette bilag.
            Fartøjerne skal respektere de foranstaltninger og henstillinger, som ICCAT har vedtaget for området med hensyn til fiskeredskaber og anordninger til tiltrækning af fisk og disses tekniske specifikationer samt alle andre tekniske foranstaltninger i forbindelse med fiskeri.
            KAPITEL V
            
               TILSYN, KONTROL OG OVERVÅGNING
            
            Del I: Kontrol og inspektion
            1.   Indsejling i og udsejling af fiskeriområdet
            
                     
                        1.1.
                     
                     
                        EU-fartøjerne skal mindst 3 timer i forvejen give Elfenbenskystens kompetente fiskerikontrolmyndigheder meddelelse om, at de agter at sejle ind i eller ud af Elfenbenskystens fiskerizone.
                        Når fartøjet meddeler, at det agter at sejle ind i eller ud af fiskeriområdet, meddeler det bl.a.:
                        
                                    i)
                                 
                                 
                                    forventet dato, klokkeslæt og position for ind- eller udsejling
                                 
                              
                                    ii)
                                 
                                 
                                    mængde af hver art om bord, identificeret ved artens alfa-3-FAO-kode, udtrykt i kilogram levende vægt eller i givet fald antal fisk
                                 
                              
                                    iii)
                                 
                                 
                                    varernes art og præsentation.
                                 
                              
                  
                     
                        1.2.
                     
                     
                        Opgørelserne, jf. punkt 1.1, sendes om muligt pr. e-mail eller, i mangel heraf, pr. fax. Elfenbenskysten anerkender omgående modtagelsen.
                     
                  
                     
                        1.3.
                     
                     
                        Et fartøj, der afsløres i at fiske, uden at det har underrettet Elfenbenskystens kompetente myndigheder herom, betragtes som et fartøj, der fisker ulovligt.
                     
                  2.   Inspektionsprocedurer
            
                     
                        2.1.
                     
                     
                        Førerne af EU-fartøjer, der fisker i Elfenbenskystens fiskeriområder, skal tillade tjenestemænd fra Elfenbenskysten, der er behørigt befuldmægtiget og kan identificeres som fiskeriinspektion og -kontrol, at udføre deres opgaver.
                     
                  
                     
                        2.2.
                     
                     
                        Sådanne tjenestemænd må ikke opholde sig om bord længere end nødvendigt for at udføre deres opgaver.
                        Ved afslutningen af hver inspektion udarbejder Elfenbenskystens inspektører en inspektionsrapport. Føreren af EU-fartøjet kan anføre eventuelle bemærkninger i inspektionsrapporten. Inspektionsrapporten underskrives af den kontrollør, som udarbejder rapporten, og af EU-fartøjets fører. Fartøjsførerens underskrift af inspektionsrapporten indskrænker ikke rederens ret til at forsvare sig i forbindelse med en overtrædelsesprocedure. Nægter fartøjsføreren at underskrive dokumentet, skal vedkommende skriftligt præcisere hvorfor, og kontrolløren anfører »underskrift nægtet«. Elfenbenskystens inspektører giver EU-fartøjets fører en kopi af inspektionsrapporten, inden de forlader fartøjet.
                     
                  
                     
                        2.3.
                     
                     
                        Elfenbenskysten kan give Unionen tilladelse til at deltage i inspektionerne som observatør.
                     
                  3.   Samarbejde om overvågning ved bekæmpelse af ulovligt, ureguleret og urapporteret (IUU) fiskeri
            For at styrke overvågningen af fiskeri på åbent hav og for at bekæmpe IUU-fiskeri skal EU-fartøjer rapportere tilstedeværelsen af ethvert fiskerfartøj i Elfenbenskystens fiskerizone, som mistænkes for at drive ulovlige fiskeriaktiviteter.
            4.   Landinger og omladninger
            
                     
                        4.1.
                     
                     
                        EU-fartøjer, der ønsker at foretage landing eller omladning af fangster i Elfenbenskystens farvande, gør udelukkende dette i Elfenbenskystens havne eller havnes red.
                     
                  
                     
                        4.2.
                     
                     
                        Fartøjernes redere skal mindst 24 timer i forvejen meddele Elfenbenskystens kompetente myndigheder følgende oplysninger:
                        
                                    —
                                 
                                 
                                    navnene på de fiskerfartøjer, der ønsker at foretage landing eller omladning
                                 
                              
                                    —
                                 
                                 
                                    ved omladning, modtagerfartøjets navn, IMO-nummer (Den Internationale Søfartsorganisations nummer) og flagstat
                                 
                              
                                    —
                                 
                                 
                                    mængden af hver art, der skal landes eller omlades
                                 
                              
                                    —
                                 
                                 
                                    landings-/omladningsdato og -sted.
                                 
                              
                  
                     
                        4.3.
                     
                     
                        Fartøjsføreren skal ved omladning indgive fangstopgørelserne til Elfenbenskystens kompetente myndigheder.
                     
                  
                     
                        4.4.
                     
                     
                        Førere af EU-fartøjer, der lander eller omlader fangster i en af Elfenbenskystens havne, skal tillade tjenestemænd fra Elfenbenskysten, der er behørigt befuldmægtiget og kan identificeres som fiskeriinspektion og -kontrol, at kontrollere disse aktiviteter. Fartøjets fører modtager efter hver inspektion og kontrol en kopi af rapporten.
                     
                  Del II: Det satellitbaserede fartøjsovervågningssystem
            1.   Fartøjspositionsmeldinger
            EU-fartøjer med fiskerilicens skal, når de befinder sig i Elfenbenskystens fiskerizone, være udstyret med et satellitbaseret fartøjsovervågningssystem (FOS), som sikrer automatisk og løbende transmission hver time af fartøjernes position til fiskeriovervågningscentret (FOC) i fartøjernes flagstat.
            Positionsmeldinger skal overholde de nærmere bestemmelser vedrørende fartøjers geografiske position som anført i ICCAT's henstillinger. Disse meldinger skal opfylde de krav til format, der er fastsat ved de gældende ICCAT-normer og standarder.
            Flagstatens FOC er ansvarlig for automatisk behandling og i givet fald elektronisk transmission af positionsmeldinger. Positionsmeldingerne registreres på en sikker måde og opbevares i tre år.
            2.   Fartøjets fremsendelse af positionsmeldinger i tilfælde af driftssvigt i FOS
            Fartøjsføreren sørger for, at fartøjets FOS altid er fuldt funktionsdygtigt, og at positionsmeldinger sendes korrekt til flagstatens FOC.
            Hvis fartøjets FOS er defekt, skal det repareres eller udskiftes inden en måned. Efter udløbet af denne frist har fartøjet ikke længere tilladelse til at fiske i Elfenbenskystens fiskerizone.
            Fartøjer, der fisker i Elfenbenskystens fiskerizone med defekt FOS, sender deres positionsmeldinger med alle obligatoriske oplysninger pr. e-mail, via radio eller pr. fax til flagstatens FOC mindst hver fjerde time, jf. stk. 1.
            3.   Sikker fremsendelse af positionsmeldinger til Elfenbenskysten
            Flagstatens FOC sender automatisk de pågældende fartøjers positionsmeldinger til Elfenbenskystens FOC via et sikret elektronisk kommunikationssystem.
            Flagstatens og Republikken Elfenbenskystens FOC'er udveksler e-mailadresser og underretter omgående hinanden om eventuelle ændringer heraf.
            Elfenbenskystens FOC underretter hurtigst muligt flagstatens FOC og Unionen, hvis der ikke længere regelmæssigt modtages positionsmeldinger for et fartøj med licens, og det pågældende fartøj ikke har meddelt, at det er sejlet ud af Elfenbenskystens fiskerizone.
            4.   Funktionsfejl i kommunikationssystemet
            Elfenbenskysten er ansvarlig for, at dens elektroniske udstyr er kompatibelt med det elektroniske udstyr, som flagstatens FOC anvender, og underretter omgående Unionen om eventuelle funktionsfejl i forbindelse med fremsendelse og modtagelse af positionsmeldinger med henblik på snarest muligt at få løst det pågældende tekniske problem. Eventuelle tvister forelægges for Den Blandede Komité.
            Fartøjsføreren betragtes om ansvarlig for enhver påvist manipulation af fartøjets FOS med henblik på at forstyrre systemets drift eller forfalske positionsmeldinger. Eventuelle overtrædelser sanktioneres efter Elfenbenskystens lovgivning.
            5.   Ændring af positionsmeldingshyppighed
            Ved dokumenteret overtrædelse kan Elfenbenskysten sende en anmodning til flagstatens FOC med kopi til Unionen om at nedsætte positionsmeldingsintervallet for et fartøj til intervaller på tredive minutter i en vis undersøgelsesperiode. Elfenbenskysten sender bevismaterialet til flagstatens FOC og til Unionen. Flagstatens FOC sender omgående positionsmeldingerne med de nye intervaller til Elfenbenskysten.
            Når undersøgelsesperioden afsluttes, underretter Elfenbenskysten omgående flagstatens FOC og Unionen herom; de underrettes efterfølgende om en eventuel opfølgning af denne undersøgelse.
            KAPITEL VI
            
               PÅMØNSTRING AF SØMÆND
            
            1.   Rederne påtager sig at påmønstre statsborgere fra AVS-landene (staterne i Afrika, Vestindien og Stillehavet) på de betingelser og inden for de grænser, der er fastsat nedenfor:
            
                        a)
                     
                     
                        for flåden af notfartøjer til tunfiskeri skal mindst 20 % af de sømænd, der påmønstres i tunfangstsæsonen i tredjelandets fiskerizone, være AVS-sømænd
                     
                  
                        b)
                     
                     
                        for flåden af langlinefartøjer med flydeline skal mindst 20 % af de sømænd, der påmønstres i tunfangstsæsonen i tredjelandets fiskerizone, være AVS-sømænd.
                     
                  2.   Rederne bestræber sig på fortrinsvis at påmønstre sømænd fra Elfenbenskysten.
            3.   Den Internationale Arbejdsorganisations (ILO) erklæring om grundlæggende principper og rettigheder i forbindelse med arbejdet gælder automatisk for sømænd påmønstret EU-fartøjer. Det drejer sig navnlig om foreningsfrihed, faktisk anerkendelse af arbejdstageres ret til kollektive forhandlinger og ikkeforskelsbehandling, hvad angår beskæftigelse og erhverv.
            4.   AVS-sømændenes ansættelseskontrakter, som de underskrivende parter får en kopi af, indgås mellem redernes repræsentant(er) på den ene side og sømændene og/eller deres fagforeninger eller disses repræsentanter på den anden side. Disse kontrakter skal sikre, at sømændene er tilmeldt den socialsikringsordning, de hører ind under, og som omfatter livsforsikring, sygeforsikring og ulykkesforsikring.
            5.   AVS-sømændenes hyre betales af rederne. Den aftales med rederne eller disses repræsentanter og sømændene og/eller deres fagforeningerne eller disses repræsentanter. AVS-sømændenes lønvilkår må ikke være dårligere end dem, der gælder for besætningsmedlemmer i deres respektive lande, og under ingen omstændigheder dårligere end ILO-normerne.
            6.   Enhver sømand, der er påmønstret et EU-fartøj, skal melde sig hos føreren af det udpegede fartøj dagen før den foreslåede påmønstringsdato. Møder sømanden ikke op på den dato og det tidspunkt, der er fastsat for påmønstring, fritages rederen automatisk for forpligtelsen til at påmønstre den pågældende sømand.
            7.   Hvis fartøjet ikke på det aftalte tidspunkt anløber den havn, der på forhånd er fastsat for ombordtagning af en sømand fra Elfenbenskysten, afholder rederen de udgifter, som sømanden måtte have i forbindelse med ventetiden i havnen (kost og logi m.m.), til en fast takst på 80 EUR pr. dag.
            8.   Hvis en sømand fra Elfenbenskysten ikke sættes i land i en havn i Elfenbenskysten, betaler rederen, hvad det koster sømanden at komme tilbage til Elfenbenskysten snarest muligt.
            9.   Rederne forelægger hvert år oplysninger om de påmønstrede sømænd. Oplysningerne omfatter antallet af sømænd fra:
            
                        a)
                     
                     
                        Unionen
                     
                  
                        b)
                     
                     
                        et AVS-land, idet sømænd fra Elfenbenskysten anføres særskilt fra andre AVS-nationaliteter
                     
                  
                        c)
                     
                     
                        lande uden for AVS og Unionen.
                     
                  10.   Rederen kan frit vælge de sømænd, der skal påmønstres, fra et register, der føres af Elfenbenskystens direktorat for søfarende. I tilfælde af sømænd fra Elfenbenskysten, som allerede er påmønstret et EU-fartøj, sender fartøjsføreren dog en liste over de pågældende sømænd til direktoratet for søfarende sammen med en kopi af sømændenes identitetsdokument.
            KAPITEL VII
            
               OBSERVATØRER
            
            1.   Observation af fiskeriet
            Indtil der bliver indført en ordning med regionale observatører, tager de fartøjer, der har lov til at fiske i Elfenbenskystens fiskerizone i henhold til aftalen observatører om bord, som er udpeget af Elfenbenskysten efter nedenstående regler, i stedet for regionale observatører, med henblik på at udføre de opgaver, der er fastlagt i dette kapitels stk. 4.
            2.   Udpegede fartøjer og observatører
            Elfenbenskysten opstiller en liste over de fartøjer, der skal tage en observatør om bord, og en liste over de observatører, som er udpeget hertil. Disse lister skal holdes ajour. De meddeles Unionen, så snart de er opstillet, og derpå hver tredje måned, hvis de er blevet ajourført.
            Elfenbenskysten meddeler de berørte redere eller deres repræsentanter navnet på den observatør, der er udpeget til at skulle om bord på fartøjet, samtidig med udstedelsen af licensen eller senest 15 dage inden den fastsatte dato for observatørens ombordtagning.
            Observatøren bliver om bord, så længe en fangstrejse varer. På udtrykkelig anmodning af Elfenbenskysten kan opholdet om bord dog spredes over flere fangstrejser alt efter den gennemsnitlige varighed af et givet fartøjs planlagte fangstrejser. En sådan anmodning skal fremsættes af Elfenbenskysten samtidig med meddelelse af navnet på den observatør, der er udpeget til at skulle om bord på det pågældende fartøj.
            3.   Betingelserne for observatørens ombordtagning og afstigning
            Betingelserne for observatørens ombordtagning aftales mellem rederen eller dennes repræsentant og Elfenbenskysten.
            Observatøren tages om bord i den havn, som rederen har valgt, ved indledningen af den første fangstrejse i Elfenbenskystens fiskerizone efter meddelelse af listen over udpegede fartøjer.
            De pågældende redere meddeler inden to uger og med ti dages varsel, på hvilken dato og i hvilken havn observatørerne tages om bord.
            Tages observatøren om bord i et andet land end Elfenbenskysten, afholder rederen dennes rejseudgifter.
            Hvis observatøren ikke er på det aftalte ombordtagningssted senest 12 timer efter det aftalte tidspunkt, fritages rederen automatisk for forpligtelsen til at tage den pågældende observatør om bord.
            Fartøjsføreren træffer på sit ansvarsområde alle nødvendige forholdsregler til at sikre observatørens fysiske eller psykiske sikkerhed under arbejdet.
            Observatøren skal have adgang til alle faciliteter, der er nødvendige, for at han kan udføre sine opgaver. Fartøjsføreren skal give observatøren adgang til de kommunikationsmidler, der er nødvendige for, at han kan udføre sine opgaver, til de dokumenter, som direkte vedrører fartøjets fiskeri, herunder fiskerilogbog og navigationsbog, samt til de dele af fartøjet, hvortil adgang er nødvendig, for at observatøren lettere kan udføre sine opgaver.
            Rederen afholder udgifterne til kost og logi til observatørerne, idet observatørernes kost og logi skal være af samme standard som officerernes, alt efter mulighederne om bord.
            Observatørens løn og sociale bidrag betales af Elfenbenskysten.
            4.   Observatørens opgaver
            Observatøren behandles om bord som en officer. Så længe fartøjet befinder sig i Elfenbenskystens farvande, har observatøren til opgave:
            
                        —
                     
                     
                        at observere fartøjernes fiskeri
                     
                  
                        —
                     
                     
                        at kontrollere de fiskende fartøjers position
                     
                  
                        —
                     
                     
                        at udtage biologiske prøver som led i videnskabelige programmer
                     
                  
                        —
                     
                     
                        at registrere, hvilke fiskeredskaber der anvendes
                     
                  
                        —
                     
                     
                        at kontrollere logbogsoplysningerne om fangsterne i Elfenbenskystens farvande
                     
                  
                        —
                     
                     
                        at kontrollere bifangstprocenterne og anslå størrelsen af udsmidet af salgbare fiskearter
                     
                  
                        —
                     
                     
                        på passende måde at meddele fangstoplysninger, herunder mængden af fangster og bifangster om bord, til sin kompetente myndighed.
                     
                  5.   Observatørens forpligtelser
            Under sit ophold om bord skal observatøren:
            
                        —
                     
                     
                        træffe alle passende forholdsregler til at sikre, at ombordtagningen og tilstedeværelsen om bord hverken afbryder eller hæmmer fiskeriet
                     
                  
                        —
                     
                     
                        behandle materiel og udstyr om bord med respekt og respektere, at alle dokumenter, der tilhører fartøjet, er fortrolige
                     
                  
                        —
                     
                     
                        ved observationsperiodens afslutning, og inden observatøren forlader fartøjet, udarbejde en aktivitetsrapport, der sendes til de kompetente myndigheder med kopi til Unionen. Observatøren underskriver rapporten i nærværelse af fartøjsføreren, som kan tilføje eller anmode om at få tilføjet eventuelle relevante bemærkninger, der i så fald hver skal efterfølges af fartøjsførerens underskrift. Fartøjsføreren får en kopi af rapporten, når den videnskabelige observatør går fra borde.
                     
                  6.   Fast finansielt bidrag
            Samtidig med forudbetalingen af den årlige licensafgift betaler rederen også Elfenbenskysten et fast årligt bidrag på 400 EUR pr. år for hvert fartøj, som skal bidrage til udgifterne i forbindelse med Elfenbenskystens observatører, der tages om bord på EU-fartøjerne.
            KAPITEL VIII
            
               OVERTRÆDELSER
            
            1.   Behandling af overtrædelser
            Elfenbenskystens myndigheder skal inden for 24 timer meddele Unionen enhver overtrædelse, der begås af et EU-fartøj med licens, jf. bestemmelserne i dette bilag. Et referat vedrørende den pågældende overtrædelse sendes til Unionen og flagstaten inden for en frist på syv hverdage.
            2.   Omdirigering af et fartøj– informationsmøde
            Ethvert EU-fartøj, der mistænkes for at have begået en overtrædelse, kan pålægges at indstille fiskeriet og, hvis fartøjet befinder sig på havet, anløbe havn i Elfenbenskysten.
            Elfenbenskysten giver Unionen meddelelse om enhver omdirigering af EU-fartøjer med licens senest 24 timer efter omdirigering. Sammen med en sådan meddelelse fremlægges der bevis for den pågældende overtrædelse.
            Inden der træffes foranstaltninger over for fartøjet, fartøjsføreren, besætningen eller lasten, bortset fra foranstaltninger, der skal sikre beviserne, arrangerer Elfenbenskysten på anmodning af Unionen senest én arbejdsdag efter meddelelsen om omdirigering af fartøjet et informationsmøde for at få belyst de forhold, der førte til omdirigering af fartøjet og informere om eventuelle følger. Fartøjets flagstat kan sende en repræsentant til sådanne informationsmøder.
            3.   Sanktioner for overtrædelse — mæglingsprocedure
            Sanktionen for overtrædelsen fastsættes af Elfenbenskysten efter Elfenbenskystens lovgivning.
            Hvis en overtrædelse skal afgøres ved en retlig procedure, kan der, inden en sådan procedure iværksættes, og forudsat at der ikke er begået nogen kriminel handling, indledes en mæglingsprocedure mellem Elfenbenskysten og rederen eller dennes repræsentant for at bestemme sanktionens art og størrelse. Repræsentanter for fartøjets flagstat og Unionen kan deltage i en sådan mæglingsprocedure. Mæglingsproceduren afsluttes senest tre dage efter meddelelsen om omdirigering af fartøjet.
            4.   Retlig procedure — bankgaranti
            Hvis mæglingsproceduren slår fejl, og overtrædelsen indbringes for den ansvarlige retlige myndighed, stiller det overtrædende fartøjs reder en bankgaranti i en bank udpeget af Elfenbenskysten på et beløb, der fastsættes af Elfenbenskysten, og som skal dække udgifterne i forbindelse med fartøjets omdirigering og tilbageholdelse, den forventede bøde og en eventuel erstatning. Bankgarantien frigives først, når den retlige procedure er afsluttet.
            Bankgarantien frigives og betales tilbage til rederen omgående efter domsafsigelsen således:
            
                        a)
                     
                     
                        det fulde beløb, hvis der ikke er idømt nogen sanktion
                     
                  
                        b)
                     
                     
                        saldobeløbet, hvis der idømmes en sanktion i form af en bøde, der er mindre end den stillede bankgaranti.
                     
                  Elfenbenskysten underretter Unionen om resultatet af den retlige procedure senest syv hverdage efter domsafsigelse.
            5.   Frigivelse af fartøj og besætning
            Fartøjet og dets besætning kan forlade havnen:
            
                        a)
                     
                     
                        efter at de forpligtelser, som følger af mæglingsproceduren, er opfyldt, eller
                     
                  
                        b)
                     
                     
                        efter at der er stillet bankgaranti.
                     
                  Tillæg
            
                     
                        1.
                     
                     
                        Skema til ansøgning om licens
                     
                  
                     
                        2.
                     
                     
                        Specifikationsblad
                     
                  
               (1)  Europa-Parlamentets og Rådets forordning (EU) 2017/2403 af 12. december 2017 om en bæredygtig forvaltning af de eksterne fiskerflåder og om ophævelse af Rådets forordning (EF) nr. 1006/2008 (EUT L 347 af 28.12.2017, s. 81).
         
         
            
               Tillæg 1
               Tekst af billedet
               
                  Skema til ansøgning om licens
                  FISKERIAFTALE DEN EUROPÆISKE UNION — ELFENBENSKYSTENSKEMA TIL ANSØGNING OM FISKERILICENS
                  I. ANSØGER
                  1. Rederens navn: Statsborgerskab:
                  2. Navn på reders sammenslutning eller repræsentant:
                  3. Adresse for reders sammenslutning eller repræsentant:
                  4. Tlf.
                  5. E-mail:
                  6. Fartøjsførerens navn: Statsborgerskab:
                  7. Navn på repræsentanten i Elfenbenskysten:
                  II. FARTØJ OG FARTØJSIDENTIFIKATION
                  1. Skibets navn:
                  2. Flagstat:
                  3. Eventuelt tidligere flag:
                  4. Dato for erhvervelse af nuværende flag:
                  5. Eksternt registreringsnummer:
                  6. Registreringshavn: MMSI-nummer:
                  7. IMO-nummer: ICCAT-nummer:
                  8. Byggeår og byggested:
                  9. Radiokaldesignal: Radiokaldefrekvens:
                  10. Byggemateriale: Stål Træ Polyester Andet
                  III. TEKNISKE KARAKTERISTIKA FOR FARTØJET OG DETS UDSTYR
                  1. Længde overalt: Bredde:
                  2. Tonnage (udtrykt i BT London):
                  3. Hovedmotorens maskineffekt i kW: Fabrikat: Type:
                  4. Fartøjstype: Fiskeritype:
                  5. Fiskeredskaber:
                  6. Fiskerizoner: Målarter:
                  7. Samlet besætning:
                  8. Opbevaringsmetode om bord: fersk køling blandet frysning
                  9. Frysekapacitet pr. 24 timer (i ton):
                  10. Lastrumskapacitet: Antal:
                  Udfærdiget i den
                  Ansøgers navn
               
            
         
         
            
               Tillæg 2
               Specifikationsblad
               NOTFARTØJER MED FRYSEANLÆG TIL TUNFISKERI OG LANGLINEFARTØJER MED FLYDELINE
               1.   Fiskerizone:
               Uden for 12 sømil fra basislinjen.
               2.   Tilladt fiskeredskab:
               
                            
                        
                        
                           Not
                        
                     
                            
                        
                        
                           Flydeline
                        
                     3.   Forbudte arter:
               I henhold til konventionen om beskyttelse af migrerende arter og ICCAT's resolutioner er fiskeri efter brugde (Cetorhinus maximus), stor hvid haj (Carcharodon carcharias), storøjet rævehaj (Alopias superciliosus), hammerhaj af Sphyrnidae-familien (undtagen huehammerhaj), oceanisk hvidtippet haj (Carcharhinus longimanus), silkehaj (Carcharhinus falciformis), sandtigerhaj (Carcharias taurus) og gråhaj (Galeorhinus galeus) forbudt.
               De to parter konsulterer hinanden i Den Blandede Komité for at ajourføre denne liste på grundlag af videnskabelige anbefalinger.
               4.   Rederafgifter:
               
                           
                                       4.1.
                                    
                                    
                                       Yderligere afgift pr. ton fangst:
                                    
                                 
                        
                           60 EUR/ton for de første to år af protokollens anvendelsesperiode og 70 EUR/ton for de efterfølgende år.
                        
                     
                           
                                       4.2.
                                    
                                    
                                       Fast årlig afgift
                                    
                                 
                        
                           for notfartøjer til tunfiskeri: 7 620  EUR for de første to år af protokollens anvendelsesperiode og 8 890  EUR for de efterfølgende år
                           for langlinefartøjer med flydeline: 2 400  EUR for de først to år af protokollens anvendelsesperiode og 2 800  EUR for de efterfølgende år.
                        
                     
                           
                                       4.3.
                                    
                                    
                                       Fast observatørafgift:
                                    
                                 
                        
                           400 EUR pr. fartøj pr. år
                        
                     
                           
                                       4.4.
                                    
                                    
                                       Afgift pr. hjælpefartøj:
                                    
                                 
                        
                           3 500  EUR pr. fartøj pr. år
                        
                     
                           
                                       5.
                                    
                                    
                                       Antal fartøjer med fiskerilicens:
                                    
                                 
                        
                           28 notfartøjer til tunfiskeri
                           8 langlinefartøjer med flydeline